CELEX: 32012R0414
Language: hr
Date: 2012-05-15 00:00:00
Title: Provedbena uredba Komisije (EU) br. 414/2012 od 15. svibnja 2012. o izmjeni Uredbe (EZ) br. 554/2008 u pogledu najmanje dopuštene količine i najmanje preporučene doze enzimskog pripravka 6-fitaze kao dodatka hrani za životinje za purane za tov  Tekst značajan za EGP

03/Sv. 037
            
            
               HR
            
            
               Službeni list Europske unije
            
            
               286
            
         32012R0414
   
               L 128/5
            
            
               SLUŽBENI LIST EUROPSKE UNIJE
            
            
               15.05.2012.
            
         
      PROVEDBENA UREDBA KOMISIJE (EU) br. 414/2012
   od 15. svibnja 2012.
   o izmjeni Uredbe (EZ) br. 554/2008 u pogledu najmanje dopuštene količine i najmanje preporučene doze enzimskog pripravka 6-fitaze kao dodatka hrani za životinje za purane za tov
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 13. stavak 3.,
   budući da:
   
               (1)
            
            
               Enzimski pripravak 6-fitaze (EC 3.1.3.26), koji pripada kategoriji dodataka hrani za životinje „Zootehnički dodaci”, Uredbom Komisije (EZ) br. 554/2008 (2) bio je odobren za razdoblje od 10 godina kao dodatak hrani za životinje za korištenje kod pilića za tov, kokoši nesilica, pataka za tov, purana za tov i odbijene prasadi.
            
         
               (2)
            
            
               U skladu s člankom 13. stavkom 3. Uredbe (EZ) br. 1831/2003, nositelj odobrenja predložio je promjenu uvjeta odobrenja dotičnog pripravka, smanjivanjem njegove najmanje dopuštene količine i najmanje preporučene doze s 1 000 FTU/kg na 500 FTU/kg potpune krmne smjese, što se tiče korištenja za purane za tov. Tom zahtjevu su bili priloženi relevantni popratni podaci.
            
         
               (3)
            
            
               Europska agencija za sigurnost hrane zaključila je u mišljenju od 13. studenoga 2011. da dotični pripravak može poboljšati iskorištenje fosfora kod purana za tov pri zahtijevanoj najmanjoj dozi od 500 FTU/kg (3) potpune krmne smjese.
            
         
               (4)
            
            
               Uvjeti predviđeni u članku 5. Uredbe (EZ) br. 1831/2003 su ispunjeni.
            
         
               (5)
            
            
               Uredbu (EZ) br. 554/2008 treba stoga na odgovarajući način izmijeniti.
            
         
               (6)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Uredba (EZ) br. 554/2008 izmjenjuje se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 15. svibnja 2012.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 268, 18.10.2003., str. 29.
   
      (2)  SL L 158, 18.6.2008., str. 14.
   
      (3)  EFSA Journal 2012.; 10(1):2533.
   PRILOG
   Prilog Uredbi (EZ) br. 554/2008 zamjenjuje se sljedećim:
   
      
         „PRILOG
         
                     Identifikacijski broj dodatka hrani za životinje
                  
                  
                     Naziv nositelja odobrenja
                  
                  
                     Dodatak hrani za životinje
                  
                  
                     Sastav, kemijska formula, opis, analitička metoda
                  
                  
                     Vrsta ili kategorija životinje
                  
                  
                     Najviša dob
                  
                  
                     Najmanja dopuštena količina
                  
                  
                     Najveća dopuštena količina
                  
                  
                     Ostale odredbe
                  
                  
                     Trajanje odobrenja
                  
               
                     Jedinice aktivnosti/kg potpune krmne smjese sa sadržajem vlage 12 %
                  
               
                     
                        Kategorija zootehničkih dodataka. Funkcionalna skupina: tvari za poticanje probavljivosti
                     
                  
               
                     4a5
                  
                  
                     AB Enzymes GmBH
                  
                  
                     6-fitaza
                     EC 3.1.3.26
                  
                  
                     
                                  
                              
                              
                                 
                                    Sastav dodatka hrani za životinje:
                                 
                                 Pripravak 6-fitaze EC 3.1.3.26 dobiven od Pichia pastoris (DSM 15927) s najmanjom aktivnosti:
                                 
                                              
                                          
                                          
                                             Kruti oblik: 2 500 FTU/g (1)
                                             
                                          
                                       
                                              
                                          
                                          
                                             Tekući oblik: 5 000 FTU/ml
                                          
                                       
                           
                                  
                              
                              
                                 
                                    Karakterizacija aktivne tvari:
                                 
                                 6-fitaza EC 3.1.3.26 dobiven od Pichia pastoris (DSM 15927)
                              
                           
                                  
                              
                              
                                 
                                    Analitička metoda
                                     (2)
                                 
                                 Kolorimetrijska metoda koja se temelji na reakciji vanadomolibdata s organskim fosfatom, proizvedenim reakcijom sa supstratom koji sadrži fitat (natrijev fosfat) pri pH 5,5 i 37 °C.
                              
                           
                  
                     Pilići za tov
                  
                  
                     —
                  
                  
                     500 FTU
                  
                  
                     —
                  
                  
                     
                                 1.
                              
                              
                                 U uputama za korištenje dodatka hrani za životinje i premiksa navodi se temperatura skladištenja, rok valjanosti i stabilnost pri peletiranju.
                              
                           
                                 2.
                              
                              
                                 Preporučene doze po kilogramu potpune krmne smjese:
                                 
                                             —
                                          
                                          
                                             pilići za tov: 500 – 2 500 FTU,
                                          
                                       
                                             —
                                          
                                          
                                             kokoši nesilice: 250 – 2 000 FTU,
                                          
                                       
                                             —
                                          
                                          
                                             patke za tov: 250 – 2 000 FTU,
                                          
                                       
                                             —
                                          
                                          
                                             purani za tov: 500 – 2 700 FTU,
                                          
                                       
                                             —
                                          
                                          
                                             prasad (odbijena): 100 – 2 500 FTU.
                                          
                                       
                           
                                 3.
                              
                              
                                 Za korištenje u krmnim smjesama koje sadrže više od 0,25 % fosfora vezanog fitinom.
                              
                           
                                 4.
                              
                              
                                 Za korištenje kod odbijene prasadi do približno 35 kg.
                              
                           
                                 5.
                              
                              
                                 Za sigurnost: pri rukovanju koriste se zaštita za disanje, naočale i rukavice.
                              
                           
                  
                     8.7.2018.
                  
               
                     Kokoši nesilice
                  
                  
                     —
                  
                  
                     250 FTU
                  
                  
                     —
                  
               
                     Patke za tov
                  
                  
                     —
                  
                  
                     250 FTU
                  
                  
                     —
                  
               
                     Purani za tov
                  
                  
                     —
                  
                  
                     500 FTU
                  
                  
                     —
                  
               
                     Prasad (odbijena)
                  
                  
                     —
                  
                  
                     100 FTU
                  
                  
                     —
                  
               
   
   
      (1)  1 FTU je količina enzima koja oslobađa 1 mikromol anorganskog fosfata u minuti iz natrijevog fitata pri pH 5,5 i 37 °C.
   
      (2)  Pojedinosti o analitičkim metodama dostupni su na sljedećoj adresi Referentnog laboratorija: http://irmm.jrc.be/crl-feed-additives”.